**AGENȚIA PENTRU PROTECȚIA MEDIULUI BISTRIȚA-NĂSĂUD**

**DECIZIE**

**Proiect din 26 APRILIE 2024**

 Urmare a notificării depusă de ALIAT AUTO SRL,din municipiul Târgu Mureș, str. Gheorghe Doja, nr. 304, județul Mureș, privind prima versiune a planului: ***„****PUZ – Introducere în intravilan și reglementare teren pentru construire miniansamblu de locuințe colective cu regim mic de înălțime și dotări complementare*”, în localitatea Crainimăt, CF. nr. 26802,comuna Șieu Măgheruș,judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 5740/28.04.2023, cu ultima completare la nr. 5614/25.04.2024, în baza:

* HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;
* OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;
* HG nr. 1076/2004 privind stabilirea procedurii de realizare a evaluării de mediu pentru planuri şi programe,

**AGENȚIA PENTRU PROTECȚIA MEDIULUI BISTRIȚA-NĂSĂUD,**

- urmare a consultării titularului planului, a autorității de sănătate publică și a autorităților interesate de efectele implementării planului în cadrul ședinței Comitetului Special Constituit din 24.04.2024,

 - în urma parcurgerii etapei de încadrare conform HG nr. 1076/2004 privind stabilirea procedurii de realizare a evaluării de mediu pentru planuri şi programe,

 - în conformitate cu prevederile art. 5, alin. 3, litera a) și a Anexei 1 – Criterii pentru determinarea efectelor semnificative potențiale asupra mediului din HG nr. 1076/2004 privind stabilirea procedurii de realizare a evaluării de mediu pentru planuri şi programe,

 - urmare a informării publicului prin anunţuri repetate,

**decide:**

**Planul „***PUZ – Introducere în intravilan și reglementare teren pentru construire miniansamblu de locuințe colective cu regim mic de înălțime și dotări complementare****”****,*în localitatea Crainimăt, CF. nr. 26802,comuna Șieu Măgheruș,judeţul Bistriţa-Năsăud,

**titular: SC ALIAT AUTO SRL**,din municipiul Târgu Mureș, str. Gheorghe Doja, nr. 304, județul Mureș,

***nu necesită evaluare de mediu, nu necesită evaluare adecvată și se adoptă fără aviz de mediu.***

*Planul Urbanistic Zonal studiază posibilitatea introducerii terenului în intravilan, schimbarea categoriei de folosință din „arabil” în „curți, construcții” și reglementarea urbanistică în vederea stabilirii cadrului legal necesar construirii, cu menținerea unității teritoriale de referință din vecinătate: UTR – 13z – zona rezidențiala cu clădiri* *cu regim mic de înălțime.*

***Bilanţ teritorial:***

|  |  |  |
| --- | --- | --- |
| **CATEGORII DE UTILIZARE A TERENULUI** | **Existent** | **Maxim admis** |
| **Suprafaţa (mp)** | **%** | **Suprafaţa (mp)** | **%** |
| CLĂDIRI | 0,00 | 0 | 2.832,00 | max.24,00% |
| CAROSABIL, PLATFORME, TROTUARE  | 0,00 | 0 | 5.428,00 | 46,00% |
| SPATII LIBERE  | 11.800,00 | 100 | 3.540,00 | minim 30% |
| APE , CAROSABILE, TROTUARE | 0,00 | 0 | 0 | 0 |
| **TOTAL** | **11.800,00** | **100** | **11.800,00** | **100** |

*Bilanţ teritorial al suprafețelor conform fazei PUZ, posibilități de mobilare urbanistică:*

|  |
| --- |
| **BILANT TERITORIAL - suprafață reglementată** |
|   | mp | % |
| CLADIRI PROP. | 1.728,00 | 14,64% |
| CAROSABILE, PLATFORME | 3.536,50 | 29,97% |
| SPAȚII VERZI | 5.512,30 | 46,71% |
| LOC DE JOACĂ PENTRU COPII | 51,70 | 0,44% |
| PUNCT GOSPODĂRESC | 34,00 | 0,29% |
| PARCĂRI 75 BUC, DIN CARE:5 PARCARI PT. COMERT | 937,50 | 7,94% |
| TOTAL | 11.800,00 | 100.00% |

* POT max = 24 %
* CUT max = 0,84

 *Amplasamentul planului* ***nu este situat în arie naturală protejată****.*

*Ansamblu de locuire și funcțiuni complementare va cuprinde: 5 imobile de locuințe colective cu regim de înălțime S/D+P+2+M/R și 1 imobil de locuințe colective cu parter comercial, cu regim de înălțime P+2+M/R. Miniansamblul de locuințe va avea un număr estimativ de 58 apartamente.*

*Terenul este identificat prin extrasul CF. nr. 26802, situat în extravilanul localității Crainimăt, având categoria de folosință teren arabil. Parcela are o suprafață de 11.800 mp și este localizată la 15 km de municipiul Bistrița. Accesul principal în zona studiată se face direct din drumul național DN 17.*

***Conform Anexei 1 a H.G. nr. 1076/2004, pentru planuri, criteriile pentru determinarea efectelor semnificative potenţiale asupra mediului sunt:***

**I. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor:*

*- PUZ-ul propus se realizează în scopul introducerii în intravilan și reglementării terenului pentru construire miniansamblu de locuințe colective cu regim mic de înălțime și dotări complementare;*

*- prin PUZ-ul studiat se propun:*

 *- introducerea în intravilan și reglementarea terenului pentru construirea unui miniansamblu de locuințe colective cu regim mic de înălțime și dotări complementare;*

 *- precizarea regimului de înălţime şi a indicatorilor privind utilizarea terenului (POT, CUT);*

 *- realizare accese carosabile şi pietonale;*

 *- aliniamente obligatorii, distanţe de retragere de la aliniament;*

 *- echiparea edilitară a amplasamentului;*

 *- reguli cu privire la amplasarea de spaţii verzi şi împrejmuiri;*

 *- reguli cu privire la păstrarea integrităţii mediului;*

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele:*

*- conform Certificatului de urbanism nr. 48/04.05.2022, prelungit până la data de 04.05.2025, folosinţa actuală a terenului este de teren agricol-arabil, conform PUG al comunei Șieu-Măgheruș, aprobat prin HCL 12/31.01.2019.*

*- terenul se învecinează cu: la Nord – pădure ROMSILVA, la Sud – proprietate particulară, la Est – DN 17 Dej-Bistrița (E58);*

*- pentru a nu influenţa zonele învecinate şi pentru a nu crea disconfort din acest punct de vedere, se vor lua următoarele măsuri:*

*- proiectele vor avea în vedere toate aspectele privind protecţia mediului şi sănătatea populaţiei, astfel că vor prevedea măsurile şi dotările necesare pentru minimizarea impactului din aceste puncte de vedere şi pentru încadrarea tuturor emisiilor în limitele maxime admise;*

*- la realizarea PUZ-ului propus s-a avut în vedere respectarea condițiilor din Regulamentul Local de Urbanism aferent PUG Șieu Măgheruș cu privire la parcelarea terenurilor, amplasarea și retragerea construcțiilor, asigurarea acceselor și parcărilor, echiparea tehnico-edilitară, asigurarea de spații verzi ș.a.;*

*- modificările propuse nu conduc la posibilitatea apariţiei de efecte semnificative asupra mediului şi nu influenţează alte planuri şi programe;*

*c) relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile:*

*- PUZ-ul prevede o suprafaţă de 11.800 m2, respectiv o zonă de spaţiu verde de 46,71% (5512,3 m2);*

*d) problemele de mediu relevante pentru plan sau program:*

*- amplasamentul nu este situat în zonă de arie naturală protejată, în zonă de protecţie specială sau în arie în care standardele de calitate ale mediului, stabilite de legislaţie, au fost depăşite;*

*- factorul de mediu apă:*

*- în zonă există conducta magistrală de apă OL-400 mm între Bistrița-Crainimăt-Șieu Măgheruș, traversează proiectul din PUZ, paralel cu DN 17;*

*- s-a obținut punctul de vedere 1482/19.01.2023 eliberat de Aquabis SA;*

*-se propune alimentarea cu apă din conducta de transport apă iar apele uzate fecaloid menajere în rețeaua administrată de AQUABIS SA.*

*- factorul de mediu aer:*

*- principalele surse de poluare a aerului sunt traficul auto şi arderea combustibilului pentru încălzire;*

*Emisiile rezultate din arderea combustibililor pentru încălzire nu afectează semnificativ factorul de mediu aer, centralele termice vor fi omologate, astfel că emisiile se vor încadra în limitele admise conform Ord. MAPPM nr. 462/1993;*

*- zgomot şi vibraţii:*

*- se vor impune toate măsurile necesare astfel încât activitățile de pe amplasament să nu producă zgomote care să depășească limitele prevăzute de STAS 10.009/2017;*

*- factorul de mediu sol:*

*- solul poate fi afectat prin depozitări necontrolate de deșeuri, scurgeri accidentale de carburanţi şi uleiuri;*

*- la realizarea investiţiilor, deșeurile menajere și deșeurile de construcție vor fi predate operatorului de salubritate din zonă, prin contract;*

*- prin PUZ au fost prevăzute măsuri de protecţie a factorilor de mediu;*

*e) relevanţa planului sau programului pentru implementarea legislaţiei naţionale şi comunitare de mediu (de ex. planurile şi programele legate de gospodărirea deşeurilor sau de gospodărirea apelor): planul este realizat în armonie cu legislația în vigoare în ceea ce privește problemele de mediu și protecția acestuia.*

**II. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor:*

*- prin soluții constructive corespunzătoare adoptate la realizarea investițiilor şi prin respectarea tuturor măsurilor impuse în desfăşurarea activităţilor propuse, impactul asupra mediului nu va fi semnificativ şi nu va produce efecte ireversibile;*

*b) natura cumulativă a efectelor:*

*- planul propus nu are efecte cumulative cu alte planuri urbanistice în vigoare sau propuse pentru zonele învecinate;*

*c) natura transfrontieră a efectelor:*

- Nu este cazul.

*d) riscul pentru sănătatea umană sau pentru mediu (de exemplu, datorită accidentelor);*

*- la realizarea PUZ-ului propus s-a avut în vedere respectarea prevederilor Ordinului nr. 119/2014 privind aprobarea Normelor de igienă şi a recomandărilor privind mediul de viaţă al populaţiei;*

*- zona studiată nu este expusă riscurilor naturale;*

*e) mărimea şi spaţialitatea efectelor (zona geografică şi mărimea populaţiei potenţial afectate):*

*- prin luarea tuturor măsurilor necesare în vederea încadrării poluanţilor în limitele maxim admise, vecinătăţile nu vor fi afectate de implementarea planului propus;*

*f) valoarea şi vulnerabilitatea arealului posibil a fi afectat, date de:*

 *(i) caracteristicile naturale speciale sau patrimoniul cultural;*

 *(ii)depăşirea standardelor sau a valorilor limită de calitate a mediului;*

 *(iii) folosirea terenului în mod intensiv;*

*- valorile indicilor POT si CUT s-au stabilit în funcţie de destinaţia clădirilor şi regimul de înălţime;*

 *- POT propus= 24%;*

*- CUT propus= 0,84;*

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:*

*- nu există efecte asupra zonelor sau peisajelor care au un statut de protejare recunoscut pe plan național, comunitar sau internațional.*

**Obligațiile titularului:**

* Respectarea legislației de mediu în vigoare.
* Titularul are obligaţia de a supune procedurii de adoptare planul şi orice modificare a acesteia, numai în forma avizată de autoritatea competentă de protecţia mediului.
* Respectarea legislației din domeniul gestionarii deșeurilor atât în faza de construire, cât și în faza de funcționare.
* Se va notifica APM Bistrița-Năsăud în situația în care intervin modificări de fond ale datelor care au stat la baza emiterii prezentei decizii.
* Răspunderea pentru corectitudinea informațiilor puse la dispoziție autorității competente pentru protecția mediului și a publicului revine în totalitate titularului planului.

**Informarea și participarea publicului la procedura de evaluare de mediu:**

- Anunțuri publice privind depunerea notificării publicate de către titular în ziarul Răsunetul, edițiile din 28.04.2023 și 03.05.2023;

- Anunț public privind depunerea notificării apărut pe site-ul APM Bistrița-Năsăud la data de 28.04.2023;

- Anunț public privind decizia inițială a etapei de incadrare publicat pe site-ul APM Bistrița-Năsăud în data de 26.04.2024;

- Anunț public privind decizia inițială a etapei de încadrare publicat de către titular în ziarul Răsunetul.

**Prezenta decizie este valabilă pe toată durata implementării planului, dacǎ nu intervin modificǎri ale acestuia.**

**Pentru obţinerea autorizaţiei de construire a obiectivelor prevăzute se va urma procedura de reglementare conform Legii nr. 292/2018 privind evaluarea impactului anumitor proiecte publice şi private asupra mediului.**

**Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.**

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAȚII,

 biolog-chimist Sever Ioan ROMAN

 ing. Marinela Suciu

 ÎNTOCMIT,

 ing. Alexandra Turda

AGENȚIA PENTRU PROTECȚIA MEDIULUI BISTRIȚA-NĂSĂUD

Strada Parcului, nr. 20, Bistrița, jud. Bistrița-Năsăud, Cod poștal 420035

Tel.: +4 0263224064 Fax: +4 0263223709 e-mail: office@apmbn.anpm.ro website: <http://apmbn.anpm.ro>

|  |
| --- |
| Operator de date cu caracter personal, conform Regulamentului (UE) 2016/679 |